CELEX: 52017PC0774
Language: ga
Date: 2017-12-18
Title: Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) 2016/1139 maidir le raonta básmhaireachta iascaireachta agus leibhéil choimirce le haghaidh stoic scadáin áirithe i Muir Bhailt.

AN COIMISIÚN EORPACH
            An Bhruiséil,18.12.2017
            COM(2017) 774 final
            2017/0348(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (AE) 2016/1139 maidir le raonta básmhaireachta iascaireachta agus leibhéil choimirce le haghaidh stoic scadáin áirithe i Muir Bhailt.
            
               
         
         
            
               MEABHRÁN MÍNIÚCHÁIN
            
            
               1.COMHTHÉACS AN TOGRA
            
            
               Is ceann de na cuspóirí lárnacha d'athchóiriú an Chomhbheartais Iascaigh (CBI)
                  1
                atá ann faoi láthair é ráta saothraithe na huastáirgeachta inbhuanaithe (UTI) i gcás na stoc uile a bhaint amach chun líon na stoc éisc a athbhunú agus a chothabháil ar leibhéil inbhuanaithe i.e. os cionn leibhéil bhithmhaise atá in acmhainn an uastáirgeacht inbhuanaithe a tháirgeadh (UTI). Is féidir saothrú inbhuanaithe acmhainní bitheolaíocha na mara a bhaint amach ar bhealach níos fearr trí chur chuige ilbhliantúil maidir le bainistiú iascaigh, trí na pleananna ilbhliantúla a ghlacadh maidir le bainistiú iascaigh ar cheart dó, de réir an CBI atá ann faoi láthair, sainiúlachtaí na niascach éagsúil agus na stoc a chur san áireamh. . Ba cheart, sna pleananna ilbhliantúla, go ndéanfaí an creat a sholáthar maidir le saothrú inbhuanaithe na stoc ina ndéanfaí amchlár soiléir agus sásraí coimirce a shainiú iontu chun déileáil le forbairtí gan choinne ar stádas stoic éisc. 
            
            
               In 2013 bunaíodh Tascfhórsa Idirinstitiúideach maidir le pleananna ilbhliantúla idir Parlaimint na hEorpa, an Chomhairle agus an Coimisiún Eorpach chun comhaontú ar bhealach chun cinn le go néascófaí forbairt agus tabhairt isteach pleananna ilbhliantúla faoi théarmaí an Chomhbheartais Iascaigh.  Chinn sé gur cheart an sprioc a chomhfhreagraíonn do chuspóir UTI a shloinneadh mar raon de luachanna FUTI arna gcur ar fáil ag na heolaithe, rud a shocródh agus a bhunódh na comhreachtóirí sa phlean. Ghlacfadh an Comhairle bearta maidir le deiseanna iascaireachta a shocrú is a leithdháileadh ar bhonn bliantúil, bunaithe ar chomhairle eolaíoch agus chun go mbainfí cuspóirí an phlean amach
                  2
               .
            
            
               Glacadh an chéad phlean bainistíochta ilbhliantúil do réigiún Mhuir Bhailt tar éis athchóiriú an chomhbheartais iascaigh. Bunaíodh le Rialachán (AE) Uimh. 2016/1139 plean ilbhliantúil do na stoic troisc, scadáin agus saláin (na stoic lena mbaineann) i Muir Bhailt (an plean). Is é cuspóir an phlean a áirithiú go ndéanfaidh saothrú na stoc lena mbaineann na stoic éisc sin a athbhunú agus a chothabháil os cionn leibhéil is féidir UTI a tháirgeadh. Leagtar spriocanna inchainníochtaithe amach sa phlean, i.e. raonta básmhaireachta iascaireachta, mar aon le pointí tagartha caomhnaithe arna sloinneadh i dtéarmaí UTI Btruicear agus Bteorainn. Baineadh luachanna uimhriúla na bparaiméadar atá luaite as an gcomhairle eolaíoch a thug an Chomhairle Idirnáisiúnta um Thaiscéalaíocht na Mara (ICES) in 2015
                  3
               . De réir an mheasúnaithe eolaíoch a cuireadh i gcrích in 2017, léirítear gur bhfuil athrú tagtha ar na luachanna UTI i gcás na stoc scadáin i Muir na Boitnia agus i gcás an scadáin i mBá na Boitnia.
            
            
               Foráiltear le hAirteagal 5(6) de Rialachán (AE) Uimh. 2016/1139 i gcás, ar bhonn comhairle eolaíoch, ina measann an Coimisiún nach léiríonn na pointí tagartha caomhnaithe a leagtar amach in Iarscríbhinn II a ghabhann leis an Rialachán sin cuspóirí an phlean i gceart a thuilleadh, go bhféadfar na pointí sin, mar ábhar práinne, a thíolacadh lena nathbhreithniú chuig Parlaimint na hEorpa agus chuig an gComhairle. 
            
            
               Dá bhrí sin, is é rún an Choimisiúin leasú a mholadh ar Rialachán (AE) Uimh. 2016/1139 i bhfianaise na comhairle eolaíche is déanaí agus is fearr dá bhfuil ann.
            
            
               2.TORTHAÍ AN CHOMHAIRLIÚCHÁIN LEIS NA PÁIRTITHE LEASMHARA AGUS MEASÚNUITHE TIONCHAIR
            
            
               Is é ICES a thug an cúlra eolaíoch atá leis an leasú.  In 2017 rinne ICES meastóireacht ar na stoic scadáin i Muir na Boitnia agus i mBá na Boitnia
                  4
               . Rinne eolaithe meas ar shaincheist ríthábhachtach mar atá stoc a aithint, i.e. ar cheart an dá limistéar a chur le chéile in aon aonad measúnaithe, nó leanúint ar aghaidh de mheasúnú a dhéanamh orthu ar leithligh.  Rinneadh an cinneadh an stoc a chur le chéile a bhí bunaithe ar na cúinsí seo a leanas:
            
            
               a) níl fianaise bhitheolaíoch láidir ann maidir leis na stoic a chur le chéile nó a scaradh; 
            
            
               b) ní thacaíonn na sonraí atá ar fáil le measúnú ardcháilíochta a dhéanamh ar an scadán i mBá na Boitnia agus is éadócha gur féidir go dtiocfaidh feabhas air sin san am atá amach romhainn; 
            
            
               c) níl ábhar imní ann go ndéanfar róshaothrú ar an gcomhpháirt stoic níos lú i mBá na Boitnia nuair a dhéanfar é a chumaisc le comhpháirt níos mó scadáin i Muir na Boitnia.
            
            
               Mar thoradh ar an dá stoc a chumaisc, rinne ICES na luachanna tagartha UTI nua a mheas. Dá thoradh sin is é 0.21 an luach Fpointe UTI. Ríomhadh na raonta comhfhreagracha FUTI agus ba é an toradh a bhí air sin FUTI íochtarach atá cothrom le 0.15 agus FUTI uachtarach go dtí 0.21. Mar gheall ar a dhóchúla a bheidh sé go dtitfidh bithmhais an stoic faoi na leibhéil choimirce, beidh FUTI uachtarach teoranta do luach Fpointe UTI 0.21 dá bhrí sin agus cothrom leis an luach sin. Ríomhadh go raibh na leibhéil bhithmhaise chomhfhreagracha UTI Btruicear agus Bteorainn 283 180 agus 202 272 tona faoi seach. 
            
            
               Ní dhearnadh aon mheasúnú tionchair ar leith mar go ndearnadh measúnú cheana féin ar na tionchair a bhaineann le coincheap UTI a chur i bhfeidhm ar bhainistíocht iascaigh faoin measúnú tionchair a thacaíonn le hathchóiriú an CBI. Mar chuid den mheasúnú tionchair sin
                  5
               , rinneadh na tionchair a chainníochtú i leith UTI a bhaint amach. Ní chuirfeadh measúnú tionchair eile leis an eolas atá ar fáil cheana féin ón measúnú a rinneadh roimhe seo. Tá na hathruithe ar an rialachán atá ann cheana i gcomhréir le hAirteagal 5(6) de agus is é an chomhairle eolaíoch a spreag iad. Tá siad bunriachtanach le go ndéanfar, i gcás inarb iomchuí, na deiseanna iascaireachta bliantúla do Mhuir Bhailt agus dea-fheidhmiú an Chomhbheartais Iascaigh nua a shocrú nó a athbhreithniú.
            
            
               3.EILIMINTÍ DLÍ AN TOGRA
            
            
               Achoimre ar an ngníomh atá beartaithe
            
            
               Is é an phríomhghníomhaíocht atá ann cur i gcrích iascaigh inbhuanaithe a éascú de réir mar a leagtar síos in athchóiriú an Chomhbheartais Iascaigh trí luachanna a bhaineann le UTI a oiriúnú don chomhairle eolaíoch is fearr.
            
            
               Bunús dlí
            
            
               Airteagal 43(2) den Chonradh ar Fheidhmiú an Aontais Eorpaigh
            
         
         
            
               Prionsabal na coimhdeachta
            
            
               Tagann an togra faoi inniúlacht eisiach an Aontais Eorpaigh.
            
            
               Prionsabal na comhréireachta
            
            
               Leasaítear bearta atá ann cheana féin leis an togra seo; mar sin níl aon údar imní ann ó thaobh phrionsabal na comhréireachta de.
            
            
               An rogha ionstraime
            
            
               An ionstraim atá beartaithe: Rialachán ó Pharlaimint na hEorpa agus ón gComhairle 
            
            
               Ní bheadh modhanna eile leormhaith ar an gcúis seo a leanas: Ní mór Rialacháin a leasú le Rialachán eile.
            
            
               4.IMPLEACHT BHUISÉADACH 
            
            
               Níl aon chaiteachas breise ón Aontas i gceist leis an mbeart seo. 
            
            
               2017/0348 (COD)
            
            
               Togra le haghaidh
            
            
               RIALACHÁN Ó PHARLAIMINT NA hEORPA AGUS ÓN gCOMHAIRLE
            
            
               lena leasaítear Rialachán (AE) 2016/1139 maidir le raonta básmhaireachta iascaireachta agus leibhéil choimirce le haghaidh stoic scadáin áirithe i Muir Bhailt.
            
            
               TÁ PARLAIMINT NA hEORPA AGUS COMHAIRLE AN AONTAIS EORPAIGH,
            
            
               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(2) de,
            
            
               Ag féachaint don togra ón gCoimisiún Eorpach,
            
            
               Tar éis an dréachtghníomh reachtach a chur chuig na parlaimintí náisiúnta,
            
            
               Ag féachaint don tuairim ó Choiste Eacnamaíoch agus Sóisialta na hEorpa
                  6
               ,
            
            
               Ag gníomhú dóibh i gcomhréir leis an ngnáthnós imeachta reachtach,
            
            
               De bharr an méid seo a leanas:
            
         
         
            
               (1)Bunaítear le Rialachán (AE) Uimh. 2016/1139 ó Pharlaimint na hEorpa agus ón gComhairle
                  7
                plean ilbhliantúil do na stoic troisc, scadáin agus saláin i Muir Bhailt (an plean). Is é is cuspóir don phlean rannchuidiú le cuspóirí an chomhbheartais iascaigh (CBI) a bhaint amach agus, go háirithe, a áirithiú go ndéanfaidh saothrú bheo-acmhainní bitheolaíocha na mara líon na speiceas saothraithe a athbhunú agus a chothabháil os cionn leibhéil is féidir uastáirgeacht inbhuanaithe (UTI) a tháirgeadh.
            
            
               (2)Sainítear in Airteagal 1 de Rialachán (AE) Uimh. 2016/1139 na stoic éisc i Muir Bhailt lena mbaineann, lena náirítear na stoic scadáin i Muir na Boitnia agus na stoic scadáin i mBá na Boitnia. Chun acmhainn iomlán atáirgthe na stoc sin a chosaint, bunaítear in Iarscríbhinn I agus in Iarscríbhinn II a ghabhann leis an Rialachán sin pointí tagartha caomhnaithe áirithe, lena náirítear raonta básmhaireachta iascaireachta agus pointí tagartha do bithmhais stoic sceite. 
            
            
               (3)Léiríodh sa mheastóireacht eolaíoch a rinne an Chomhairle Idirnáisiúnta um Thaiscéalaíocht na Mara (ICES) in 2017 ar na stoic scadáin i Muir na Boitnia agus na stoic scadáin i mBá na Boitnia go raibh an dá stoc sin cosúil le chéile. Dá bharr sin, rinne ICES stoc amháin den dá stoc, d'athraigh siad teorainneacha an limistéir dáileacháin agus rinne siad athmheas ar UTI na raonta básmhaireachta iascaireachta agus ar na pointí tagartha caomhnaithe ábhartha chomh maith. Ba é an toradh a bhí air sin sainmhíniú ar an stoc agus ar na luachanna uimhriúla a bhí difriúil ón sainmhíniú agus ó na luachanna sin a bhunaítear in Airteagal 1, Iarscríbhinn I agus Iarscríbhinn II a ghabhann le Rialachán (AE) Uimh. 2016/1139. 
            
            
               (4)Foráiltear le hAirteagal 5(6) de Rialachán (AE) Uimh. 2016/1139, i gcás, ar bhonn comhairle eolaíoch, ina measann an Coimisiún nach léiríonn na pointí tagartha caomhnaithe a leagtar amach in Iarscríbhinn II a ghabhann leis an Rialachán sin cuspóirí an phlean i gceart a thuilleadh, go bhféadfar na pointí sin, mar ábhar práinne, a thíolacadh le hathbhreithniú chuig Parlaimint na hEorpa agus chuig an gComhairle. 
            
            
               (5)Is iomchuí Airteagal 1(e) agus (f) agus Iarscríbhinn I agus Iarscríbhinn II de Rialachán (AE) Uimh. 2016/1139 a leasú go práinneach chun a áirithiú go socrófar na deiseanna iascaireachta do na stoic ábhartha i gcomhréir leis na pointí tagartha caomhnaithe atá tugtha cothrom le dáta.
            
            
               (6)Ba cheart, dá bhrí sin, Rialachán (AE) 2016/1139 a leasú dá réir sin,
            
            
               TAR ÉIS AN RIALACHÁN SEO A GHLACADH:
            
            
               Airteagal 1
               Leasuithe ar Rialachán (CE) Uimh. 2016/1139
            
            
               Leasaítear Rialachán (AE) Uimh. 2016/1139 mar a leanas:
            
            
               (1)Leasaítear Airteagal 1(1) mar a leanas:
            
            
               (a)cuirtear an méid seo a leanas in ionad phointe (e):
            
            
               '(e) scadáin (Clupea harengus) i bhforanna 30-31 de ICES (scadáin i Murascaill na Boitnia);';
            
            
               (b)scriostar pointe (f).
            
            
               (2)In Iarscríbhinn I, cuirtear an iontráil seo a leanas in ionad na niontrálacha a bhaineann leis na stoic scadáin i Muir na Boitnia agus leis na stoic scadáin i mBá na Boitnia:
            
            
                     
                        'Scadán i Murascaill na Boitnia
                     
                  
                  
                     
                        0,15-0,21
                     
                  
                  
                     
                        0,21-0,21’
                     
                  
               
               (3) In Iarscríbhinn II, cuirtear an iontráil seo a leanas in ionad na niontrálacha a bhaineann leis na stoic scadáin i Muir na Boitnia agus leis na stoic scadáin i mBá na Boitnia:
            
            
                     
                        'Scadán i Murascaill na Boitnia
                     
                  
                  
                     
                        283 180
                     
                  
                  
                     
                        202 272'
                     
                  
               
               Airteagal 2
               Teacht i bhfeidhm
            
            
               Tiocfaidh an Rialachán seo i bhfeidhm ar an lá tar éis lá a fhoilsithe in Iris Oifigiúil an Aontais Eorpaigh.
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            
         
         
            
               Arna dhéanamh sa Bhruiséil,
            
            
               
                  Thar ceann Pharlaimint na hEorpa
                        Thar ceann na Comhairle
               
               
                  An tUachtarán
                        An tUachtarán
               
            
         
         
            
                  
                     (1)
                  
                        IO L 354, 28.12.2013, lch. 22.
               
               
                  
                     (2)
                  
                        Tascfhórsa maidir le pleananna ilbhliantúla. Tuarascáil deiridh Aibreán 2014 
                  http://www.europarl.europa.eu/meetdocs/2009_2014/documents/pech/dv/taskfor/taskforce.pdf
               
               
                  
                     (3)
                  
                        Comhairle, iarraidh speisialta ar ICES. Comhairle ICES 2015, Leabhar 6. Iarrann an tAontas Eorpach ar ICES raonta FUTI a sholáthar i dtaca le rogha de stoic na Mara Thuaidh agus Mhuir Bhailt.
               
               
                  
                     (4)
                  
                        ICES. 2017. Tuarascáil ón gCeardlann Thagarmharcála faoi Stoic Mhuir Bhailt (WKBALT), 7-10 Feabhra 2017, Cóbanhávan, an Danmhairg. ICES CM 2017/ACOM:30. 108 lgh.
               
               
                  
                     (5)
                  
                        SEC(2011) 891 
               
               
                  
                     (6)
                  
                        IO C, , lch. .
               
               
                  
                     (7)
                  
                        Rialachán (AE) Uimh. 2016/1139 ó Pharlaimint na hEorpa agus ón gComhairle an 6 Iúil 2016 lena mbunaítear plean ilbhliantúil do na stoic troisc, scadáin agus saláin i Muir Bhailt agus don iascach a shaothraíonn na stoic sin, lena leasaítear Rialachán (CE) Uimh. 2187/2005 ón gComhairle agus lena naisghairtear Rialachán (CE) Uimh. 1098/2007 ón gComhairle (IO L 191, 15.7.2016, lch. 1).